
Beszámoló a Völgységi Önkormányzatok Társulásának (VÖT)
2018. évi feladatellátásáról
I/A. Társulás működése és feladatellátása
2016. január 1-jétől hatályos társulási megállapodás a társulás által ellátott feladatokat három tagcsoportban - a települések egyedi igényeinek megfelelően – látja el. A Tagok3 csoportban 25 települési önkormányzat jogszabályban előírt - gyermek-és családvédelmi, valamint idősellátási feladatokat – lát el a VÖT fenntartásában működő Bonyhádi Gondozási Központon keresztül. A társulási megállapodás 2. függelékében tartalmazza társulás által ellátott a 19 kormányzati funkciót. 
I/B. 2018-ban a következő időpontokban ülésezett a Társulási Tanács

1. 2018. február 02. (Bonyhád)
2. 2018. március 23. (Závod)
3. 2018. május 31. (Grábóc)
4. 2018. szeptember 18. (Bonyhád

5. 2018. november 14. (Bonyhád)

6. 2018. december 12. (Bonyhád)

A három tanácsülésre 33 írásbeli előterjesztés készült és 34 határozat született. A tanácsüléseken a részvétel átlagosan 15,5 fő volt. A határozatban megjelölt határidők teljesültek. 
I/C. Az üléseken született határozatok 2018-ban:
1/2018. (II.02.) VÖTth. számú határozat

A Völgységi Önkormányzatok Társulási Tanácsa elfogadja a Völgységi Értéktár Bizottság 2017. évi beszámolóját a határozat 1. melléklete szerinti tartalommal. 

Határidő: azonnal

Felelős: Filóné Ferencz Ibolya elnök

2/2018. (II.02.) VÖTth. számú határozat

A Völgységi Önkormányzatok Társulási Tanácsa elfogadja a Központi Háziorvosi Ügyelet 2017. évi feladatellátásáról szóló beszámolót a határozat 1. és 2. melléklete szerinti tartalommal. 

Határidő: azonnal

Felelős: Filóné Ferencz Ibolya
3/2018. (II.2.) VÖTth. számú határozat

A Völgységi Önkormányzatok Társulási Tanácsa a Központi Háziorvosi Ügyelet 2018. évi szakmai és költségvetési tervét a határozat 1. melléklete szerinti tartalommal veszi tudomásul.

Határidő: azonnal

Felelős: Filóné Ferencz Ibolya
4/2018. (II.02.) VÖTth. számú határozat

A Völgységi Önkormányzatok Társulása Társulási Tanácsa a Bonyhádi Gondozási Központban 14 férőhelyen demens személyek nappali ellátását, 5 férőhelyen demens személyek tartós bentlakásos ellátását engedélyezi. Egyúttal kezdeményezi az ellátással kapcsolatos működési engedélyezési eljárást a Tolna Megyei Kormányhivatalnál.
Határidő: azonnal

Felelős: Filóné Ferencz Ibolya elnök

Végrehajtásért felelős: dr. Puskásné dr. Szeghy Petra jegyző

5/2018. (II.02.) VÖTth. számú határozat

A Völgységi Önkormányzatok Társulása Társulási Tanácsa a Bonyhádi Gondozási Központ Szakmai programjának módosítását az 1; 1.1; 1.2; 1.3; 2; és 3. melléklet szerint elfogadja. 
Határidő: azonnal

Felelős: Filóné Ferencz Ibolya elnök

Végrehajtásért felelős: dr. Puskásné dr. Szeghy Petra jegyző és Sebestyén Orsolya intézményvezető
6/2018. (II.02.) VÖTth. számú határozat

A Völgységi Önkormányzatok Társulási Tanácsa elfogadja a Völgységi Önkormányzatok Társulásának 2017. évi feladatellátásról szóló beszámolót a határozat 1. melléklete szerint elfogadja. 

Határidő: azonnal

Felelős: Filóné Ferencz Ibolya

7/2018. (II.02.) VÖTth. számú határozat

A Völgységi Önkormányzatok Társulási Tanácsa elfogadja, hogy 2018-ban is kiírja a 2. 300 ezer forintos keretösszegű Társulási közművelődési pályázatot a határozat mellékleteit képező tartalommal a 2018. évi költségvetési határozat K.5. sora terhére.

Határidő: azonnal

Felelős: Filóné Ferencz Ibolya elnök

Végrehajtásért felelős: Szarvas Irén

8/2018. (II.02.) VÖTth. számú határozat

A Völgységi Önkormányzatok Társulási Tanácsa a határozat 1. és 2. melléklete szerint hagyja jóvá a VÖT 2018. évi költségvetését a következők szerint: 

A Völgységi Önkormányzatok Társulási Tanácsa az Államháztartásról szóló 2011. évi CXCV. törvény 23-26. §-ban, valamint Magyarország helyi önkormányzatairól szóló 2011. évi CLXXXIX. törvény 94. § (3) bekezdésében foglaltaknak megfelelően a Völgységi Önkormányzatok Társulása 2018. évi költségvetését és végrehajtásának szabályait határozatban állapítja meg.

I. Általános rendelkezések

(1) A határozat a Völgységi Önkormányzatok Társulási Tanácsára (továbbiakban: Társulási Tanács), bizottságaira, intézményeire, valamint annak kormányzati funkcióira vonatkozik.

(2) A határozat személyi hatálya kiterjed a közvetlen és közvetett támogatások tekintetében minden támogatást nyújtó, valamint minden támogatásban részesülőre.

II. A költségvetés bevételei és kiadásai

(1) A Völgységi Önkormányzatok Társulási Tanácsa a Völgységi Önkormányzatok Társulása (továbbiakban: Társulás) 2018. évi költségvetésének előirányzatát az 1.1. melléklet szerint az alábbi összegekben határozza:

a.) összes bevételét
250.718.086. Ft-ban

b.) összes kiadását
250.718.086. Ft-ban

c.) tárgyévi költségvetési bevételi előirányzatát
226.577.340. Ft-ban

d.) tárgyévi költségvetési kiadási előirányzatát 
250.718.086. Ft-ban

e.) költségvetési hiányát
24.140.746. Ft-ban

    ezen belül: ea.) működési hiányát
22.335.746. Ft-ban

                      eb.) felhalmozási hiányát
1.805.000. Ft-ban

f.) A hiány finanszírozására szolgálóelőző évek pénzmaradványát







  24.140.746. Ft-ban

            ezen belül: fa.) működési célú maradványát



22.335.746. Ft-ban

                              fb.) felhalmozási célú maradványát



1.805.000. Ft-ban

g.) A költségvetési hiány külső finanszírozására szolgáló finanszírozási műveletek bevételeit
0. Ft-ban

h.) Finanszírozási célú műveletek kiadásait
0. Ft-ban

állapítja meg. 

(2) A Völgységi Önkormányzatok Társulása működési bevételeit és kiadásait a 2. melléklet szerint 

a.) tárgyévi költségvetési bevételek:
226.577.340. Ft-ban

b.) tárgyévi költségvetési kiadások:
248.913.086. Ft-ban

c.) költségvetési hiányát
22.335.746. Ft-ban

          d.) a belső finanszírozására
 szolgáló előző évek pénzmaradványát


22.335.746. Ft-ban

e.) a finanszírozási műveletek kiadását
0. Ft-ban 

hagyja jóvá.


(3) A Társulási Tanács a Társulás felhalmozási bevételeit és kiadásait a 2. melléklet szerint 

a.) tárgyévi költségvetési bevételek
0. Ft-ban

b.) tárgyévi költségvetési kiadások:
1.805.000. Ft-ban

c.) költségvetési hiányát
1.805.000. Ft-ban

d.) a belső finanszírozásra szolgáló előző évek pénzmaradványát


 0. Ft-ban

e.) a költségvetési hiány külső finanszírozására szolgáló 
finanszírozási műveletek bevételeit

        0. Ft-ban

f.) finanszírozási műveletek kiadásait
  0. Ft-ban

hagyja jóvá.

(4) A Társulási Tanács a Társulás 2018. évi előirányzatait


a.) működési bevételeit és működési kiadásait felhalmozási bevételek és felhalmozási kiadások, kiemelt előirányzatok és kötelező feladatok, önként vállalt feladatok és államigazgatási feladatok szerinti bontásban az 1.2., 1.3., 1.4. mellékletek szerint,

b.) az irányított költségvetési szervek költségvetési bevételi előirányzatait és költségvetési kiadási előirányzatait kiemelt előirányzatok, kötelező, önként vállalt és államigazgatási bontásban a 3., valamint a 4. számú mellékletek szerint 

c.) az előirányzat-felhasználási tervet a 6. számú melléklet

hagyja jóvá.

(5) A Társulási Tanács a Társulás 


a.) 2018.évi költségvetési évet követő 3 év tervezett bevételeit és kiadásait az 5. számú melléklet, 

szerint tudomásul veszi.

(6) A Társulási Tanács a Társulás engedélyezett álláshelyeit a 7. számú melléklet szerint hagyja jóvá.

(7) A Társulás a 2018. évi költségvetésében:


a.) Kövezetett támogatást nem nyújt.


b.) Adósságot keletkeztető ügyletet nem tervezett. 

(8) A Társulás a közös feladatellátáshoz tartozóan számított hozzájárulások településenkénti összegeit a 13. számú melléklet szerint hagyja jóvá. A hozzájárulásokat a társulási megállapodásban rögzített időben kell megfizetni. 

9.) A Társulási Tanács a Társulási megállapodás 2. c melléklet 2 pontjában kapott felhatalmazás alapján a belső ellenőrzési feladatok ellátásához lakosonként meghatározott hozzájárulás összegét 2018. évben 197. Ft-ban állapítja meg. 

III. A költségvetés végrehajtásának szabályai, a gazdálkodással kapcsolatos rendelkezések

(1) A Társulás kiadásainak tekintetében a Társulás mindenkori határozatainak, valamint a kötelezettségvállalás, utalványozás és érvényesítés rendjéről szóló jegyzői utasítás betartása kötelező.

(2) A költségvetési évre vonatkozó kiadási előirányzat terhére abban az esetben vállalható kötelezettség, amennyiben az abból származó kifizetés a költségvetési évben megtörténik.

(3) A Társulás költségvetési szervei a jóváhagyott előirányzatokon belül kötelesek gazdálkodni. 

(4) Az intézményekben foglalkoztatottak garantált illetménye a közalkalmazottak jogállásáról szól 1992. évi XXXIII. Törvény (továbbiakban Kjt.) előírásainak megfelelően az automatikus előlépések következtében, valamint a minimálbér, a garantált bérminimum következtében emelkedhet. 

(5) A Társulás a költségvetési szerveknél foglalkoztatott közalkalmazottak részére természetbeni étkezésként, vagy béren kívüli juttatásként havonta 5.000.- Ft-ot biztosít. A juttatást terhelő járulékos költségeket az intézmény költségvetési előirányzata tartalmazza. 

(6) A támogatott szervezetek a részükre céljelleggel juttatott összeg felhasználásáról írásban elszámolnak. A támogatás jogszabálysértő, nem rendeltetésszerű felhasználás vagy hiányos elszámolás esetén a felhasználót visszafizetési kötelezettség terheli.

IV. A költségvetési előirányzatok megváltoztatásának szabályai

(1) A Tanács a Társulás költségvetését - költségvetési határozattal történő módosításával - megváltoztathatja.

(2) A költségvetési szervek számára jóváhagyott kiemelt kiadási és bevételi előirányzatok kötöttek, ezek között a (3) bekezdésében foglalt kivétellel költségvetési szerv vezetője átcsoportosítást a Képviselő-testület jóváhagyásával hajthat végre. A költségvetési szerv a kiemelt előirányzatoktól a felhasználás során nem térhet el.

(3) A Társulási Tanács felhatalmazza a Társulási Tanács elnökét, hogy a Társulás bevételi és kiadási előirányzat átcsoportosítást hajtson végre az alábbi esetekben:
a.)  az év közben engedélyezett, célhoz kötött támogatások bevételei, átvett pénzeszközök, pénzmaradvány bevételei tekintetében

c.) a kiemelt előirányzatok között legfeljebb 200.- eFt összeghatárig.

(4) A költségvetési szervek kiadási előirányzatán belül – a működési és a felhalmozási előirányzatok között az irányító szerv hatáskörében hajtható végre átcsoportosítás.

(5) Az önkormányzat által irányított költségvetési szerve a határozatban jóváhagyott bevételi előirányzatokat meghaladóan képződő többletbevételek terhére a bevételi és kiadási előirányzatai főösszegét saját hatáskörben nem módosíthatja.

(6) A Társulási Tanács a Társulás költségvetését az Áht. 34. § (4) bekezdése alapján módosítja.

(7) A Képviselő-testület által jóváhagyott kiemelt kiadási előirányzatokat valamennyi költségvetési szerv köteles betartani. Az előirányzat túllépés fegyelmi felelősséget vonhat maga után. 

(8) A költségvetési bevételek a bevételi előirányzatokon felül is teljesíthetők.

V. Záró rendelkezések

(1) A határozat rendelkezéseit a 2018. költségvetési évben kell alkalmazni.

Határidő: azonnal

Felelős: Filóné Ferencz Ibolya polgármester

Végrehajtásért felelős: dr. Puskásné dr. Szeghy Petra jegyző
9/2018. (II.02.) VÖTth. számú határozat

A Völgységi Önkormányzatok Társulási Tanácsa a határozat 1. melléklete szerinti tartalommal elfogadja a VÖT 2018. évi munkatervét.
Határidő: azonnal

Felelős: Filóné Ferencz Ibolya elnök

10/2018. (II.02.) VÖTth. számú határozat

A Völgységi Önkormányzatok Társulási Tanácsa elfogadja a határozati javaslat 1. és 2. melléklete szerinti tartalommal a társulási megállapodás módosítását.

Határidő: azonnal

Felelős: Filóné Ferencz Ibolya

Végrehajtásért felelős: dr. Puskásné dr. Szeghy Petra

Határozatot kapja: MÁK

11/2018. (III.23.) VÖTth. számú határozat

Völgységi Önkormányzatok Társulása Társulási Tanácsa a Tagok 3. csoport 2017. évi bevételeinek és kiadásainak elszámolását a határozat 1-7. melléklete szerint jóváhagyja.

A Társulási Tanács felhatalmazza annak elnökét arra, hogy az elszámolási különbözetek rendezése érdekében szükséges intézkedést megtegye. 

Határidő: folyamatos

Felelős: Filóné Ferencz Ibolya elnök 

12/2018. (III.23.) VÖTth. számú határozat

Völgységi Önkormányzatok Társulási Tanácsa a 2018. évi Társulási közművelődési pályázat keretfelosztását a határozat 1. melléklete szerinti tartalommal elfogadja.

Határidő: azonnal

Felelős: Filóné Ferencz Ibolya

13/2018. (III.23.) VÖTth. számú határozat

A Völgységi Önkormányzatok Társulási Tanácsa a társulási rendezvénysátorral kapcsolatos döntését a következő tanácsülésen tűzi napirendi pontra.

Határidő: azonnal

Felelős: Filóné Ferencz Ibolya
14/2018. (III.23.) VÖTth. számú határozat

Völgységi Önkormányzatok Társulási Tanácsa a Völgységi hírlevél hirdetési díjait a határozat 1. melléklete szerinti tartalommal elfogadja.

Határidő: azonnal

Felelős: Filóné Ferencz Ibolya

15/2018. (V.31.) VÖTth. számú határozat

a Völgységi Önkormányzatok Társulása  

2017. évi költségvetésének végrehajtásáról

Az államháztartásról szóló 2011. évi CXCV. törvény 91. § (1) bekezdésben foglaltak alapján a Völgységi Önkormányzatok Társulása Társulási Tanácsa a Völgységi Önkormányzatok Társulása 2017. évi költségvetésének végrehajtásáról a következő határozatot hozza:

I. Fejezet

A költségvetési bevételei és kiadásai

(1) A Völgységi Önkormányzatok Társulása Társulási Tanácsa (továbbiakban: Társulási Tanács) A Völgységi Önkormányzatok Társulása (Társulás) 2017. évi költségvetésének 

a.) bevételét


289.863.725.- Ft-ban

b.) kiadását


265.468.718.- Ft-ban 
hagyja jóvá.

(2)  A Társulási Tanács az 1. § (1) bekezdése a.) és b.) pontja szerinti bevételeken és kiadásokon belül a 

a.) költségvetési bevételét


272.542.281.- Ft-ban

b.) költségvetési kiadását


265.468.718.- Ft-ban
c.) finanszírozási bevételét


17.321.444.- Ft-ban


Ezen belül: 




a pénzmaradványának bevételét 


17.321.444.- Ft-ban

hagyja jóvá.

(3) A Társulási Tanács a Társulás működési bevételeit és kiadásait a 2. mellékletben szereplők alapján az alábbi összegek szerint tudomásul veszi:

- Költségvetési bevétel

272.542.281.- Ft

- Finanszírozási bevétel

16.951.444.- Ft

- Költségvetési kiadás:

263.804.938.- Ft

- Finanszírozási kiadás:


 - 

(4) A Társulási Tanács a Társulás fejlesztési bevételeit és kiadásait a 2. mellékletben szereplők alapján az alábbi összegek szerint tudomásul veszi:

- Költségvetési bevétel






- 

- Finanszírozási bevétel

370.000.- Ft

- Költségvetési kiadás

1.663.780.- Ft

- Finanszírozási kiadás



 -

 (5) A Társulási Tanács a kiemelt előirányzatok teljesítését az alábbiakban hagyja jóvá:

- működési támogatások az 

  államháztartáson belülről 

166.608.841.- Ft

- működési bevételek

105.933.440.- Ft

- finanszírozási bevételek

17.321.444.- Ft

- személyi juttatások

263.804.938.- Ft

- munkaadókat terhelő járulékok 

33.762.411.- Ft

- dologi kiadások

61.400.500.- Ft

- egyéb működési célú kiadások 

31.889.710.- Ft

- beruházások

1.663.780.- Ft

(6) A Társulási Tanács a Társulás


a.) 2017. évi bevételi és kiadási mérlegét az 1.1, 1.2., 1.3., 1.4.,


b.) maradvány levezetését a 3.,


c.) egyszerűsített mérlegét a 4.)


d.) eredmény kimutatását az 5., 


e.)  a vagyonkimutatást a 7.


f.) az adósságállomány alakulását a 9., 



g.) a Társulás tulajdonában álló gazdálkodó szervezetek működéséből származó 
kötelezettségek és részesedések alakulását a 10. melléklet

szerint hagyja jóvá.

(7) A Társulási Tanács a Társulás 


a.) teljesített bevételeinek és kiadásainak működési és fejlesztési cél szerinti 
elkülönítését a 2.,


b.) a pénzeszközök változásának levezetését a 6., 


c.) a többéves kihatással járó döntések számszerűsítését a döntésekből származó 
kötelezettségeket a 8. melléklet

szerint tudomásul veszi.

II. fejezet

A Társulás 2017. évi pénzmaradványa, vállalkozási eredménye

(1)A Társulási Tanács a Társulás a 2017. évi módosított pénzmaradványának felülvizsgált együttes összegét 24.395.007 Ft-ban állapítja meg, és hagyja jóvá. 

(2) A pénzmaradvány terhére elsődlegesen a céljellegű bevétetek maradványát terhelő kötelezettségeiket, a 2017. évet terhelő szállítói tartozásokat, illetve egyéb áthúzódó kötelezettségeket kell elszámolni. 

(3) A Társulási Tanács tudomásul veszi, hogy a Társulás vállalkozási tevékenységet nem folytatott.

Határidő: 2018. május 31.

Felelős: Filóné Ferencz Ibolya elnök

16/2018. (V.31.) VÖTth. számú határozat

Völgységi Önkormányzatok Társulási Tanácsa a határozat 1. melléklete alapján a Völgységi Önkormányzatok Társulása a 2017. évi belső ellenőrzésére vonatkozó éves összefoglaló jelentést megtárgyalta és a jelentésben foglaltakat elfogadja.

Határidő: 2018. május 31.

Felelős: dr. Puskásné dr. Szeghy Petra jegyző

17/2018. (V.31.) VÖTth. számú határozat

A Völgységi Önkormányzatok Társulási Tanácsa a Bonyhádi Gondozási Központ 2017. évi szakmai beszámolóját a határozat 1. mellékletében foglaltak szerint elfogadja.

Határidő: azonnal

Felelős: Filóné Ferencz Ibolya
18/2018. (V.31.) VÖTth. számú határozat

A Völgységi Önkormányzatok Társulási Tanácsa az „Összefogás” Közhasznú Alapítvány és az általa működtetett „Együtt 1 másért” Nappali Intézmény 2017. évi költségvetési és szakmai beszámolóját a határozat 1. és 2. mellékletében foglaltak szerint elfogadja.

Határidő: azonnal

Felelős: Filóné Ferencz Ibolya
19/2018. (V.31.) VÖTth. számú határozat

Völgységi Önkormányzatok Társulási Tanácsa a határozati javaslat 1. melléklete szerint jóváhagyja a társulási rendezvénysátor javíttatását 278.523 Ft értékben a VÖT 2018. évi költségvetés tartalék kerete terhére.

Határidő: azonnal

Felelős: Filóné Ferencz Ibolya

20/2018. (V.31.) VÖTth. számú határozat

A Völgységi Önkormányzatok Társulási Tanácsa ingyenes átadja a TRAFIPAX FámaLézer III.VHT-507/DVRM-G típusú sebességmérő készülékének tulajdonjogát a Tolna Megyei Rendőr-főkapitányság Közlekedésrendészeti Osztálya számára. 

Határidő: azonnal

Felelős: Filóné Ferencz Ibolya és Horváth Csilla

21/2018. (V.31.) VÖTth. számú határozat

Völgységi Önkormányzatok Társulási Tanácsa a határozat 1. melléklete alapján 

310. 000 Ft értékben jóváhagyja – a VÖT 2018. évi költségvetésének tartalék kerete terhére - a klímaberendezés beszerzését, amelynek tulajdonjoga a társulást illeti. Az eszköz a Központi háziorvosi ügyelet (Bonyhád, Bajcsy-Zsilinszky u. 27. sz.) rendelőjében kerül beszerelésre.

Határidő: azonnal

Felelős: Filóné Ferencz Ibolya
22/2018. (IX.18.) VÖTth. számú határozat

I. A Völgységi Önkormányzatok Társulása elfogadja a jogszabályi változások miatt a Bonyhádi Gondozási Központ Család-és Gyermekjóléti Központjának 4 fő óvodai és iskolai szociális segítő felvételét 2018. október 1-jétől és biztosítja a szakemberek munkabérét és járulékait.

II. A Völgységi Önkormányzatok Társulása a határozati javaslat 1. melléklete szerinti tartalommal elfogadja, a 2018. október 1-jétől bevezetésre kerülő óvodai és iskolai szociális segítő új szakfeladat ellátása miatt, a Bonyhádi Gondozási Központ Szakmai programjának módosítását.

23/2018. (IX.18.) VÖTth. számú határozat

A Völgységi Önkormányzatok Társulása Társulási Tanácsa a Völgységi Önkormányzatok Társulása 2018. évi költségvetéséről szóló 8/2018. (II.02.) VÖTth. határozatát (továbbiakban: határozat) az alábbiak szerint módosítja:

1. § A határozat II. pont 2. § (1) - (3) bekezdése helyébe az alábbi rendelkezés lép:

(1) A Völgységi Önkormányzatok Társulási Tanácsa a Völgységi Önkormányzatok Társulása (továbbiakban: Társulás) 2018. évi előirányzatát az 1.1 melléklet szerint az alábbi összegekben határozza meg:


a.) összes bevételét
280.462.588.- Ft-ban


b.) összes kiadását
280.462.588.- Ft-ban


c.) tárgyévi költségvetési bevételi előirányzatát
256.321.842.- Ft-ban


d.) tárgyévi költségvetési kiadási előirányzatát
280.462.588.- Ft-ban


e.) költségvetési hiányát
24.140.746.- Ft-ban


    ezen belül: ea.) működési hiányát
    22.975.746.- Ft-ban

                                 eb.) felhalmozási hiányát
1.165.000.- Ft-ban


f.) a hiány finanszírozására szolgáló előző évek 

                pénzmaradványát
24.140.746.- Ft-ban


    ezen belül:  fa.) működési célú maradványát
22.335.746.- Ft-ban


                      fb.) felhalmozási célú maradványát
    1.805.000.- Ft-ban


g.) a költségvetési hiány külső finanszírozására szolgáló finanszírozásai műveletek bevételeit
-    Ft-ban


h) Finanszírozási célú pénzügyi műveletek kiadásait
-    Ft-ban

állapítja meg.

(2) A Völgységi Önkormányzatok Társulása működési bevételeit és kiadásait a 2. melléklet szerint:


a.) tárgyévi költségvetési bevételek
256.321.842.- Ft-ban


b.) tárgyévi költségvetési kiadások
279.297.588.- Ft-ban


c.) költségvetési hiányát
22.975.746.- Ft-ban


d.) a belső finanszírozásra szolgáló előző évek 


     pénzmaradványát
22.335.746.- Ft-ban


e.) finanszírozási műveletek kiadását
-     Ft-ban

hagyja jóvá.

(3) A Völgységi Önkormányzatok Társulás felhalmozási bevételei és kiadásait a 2. melléklet szerint: 


a.) tárgyévi költségvetési bevételek
-     Ft-ban


b.) tárgyévi költségvetési kiadások
1.165.000.- Ft-ban


c.) költségvetési hiányát
1.165.000.- Ft-ban


d.) a belső finanszírozásra szolgáló előző évek 


     pénzmaradványát
1.805.000.- Ft-ban


e.) finanszírozási műveletek kiadását
-     Ft-ban

hagyja jóvá



 

2. § A határozat 1., 2., 3., 4., 6. melléklete helyébe a 1., 2., 3., 4., 5.  mellékletek lépnek. 

24/2018. (IX.18.) VÖTth. számú határozat

A Völgységi Önkormányzatok Társulása a társulás 2018. évi első féléves gazdálkodásáról szóló tájékoztató tudomásul vette.

Határidő: azonnal

Felelős: Filóné Ferencz Ibolya elnök

25/2018. (IX.18.) VÖTth. számú határozat

A Völgységi Önkormányzatok Társulási Tanácsa elfogadja a Völgységi Önkormányzatok Társulásának 2018. évi I. féléves feladatellátási beszámolóját a határozat 1. melléklete szerint. 

Határidő: azonnal

Felelős: Filóné Ferencz Ibolya

26/2018. (IX.28.) VÖTth. számú határozat

A Völgységi Önkormányzatok Társulási Tanácsa elfogadja a Völgységi Önkormányzatok Társulásának 2018. évi I. féléves szakmai beszámolóját a határozat 1. melléklete szerint. 

Határidő: azonnal

Felelős: Filóné Ferencz Ibolya

27/2018. (IX.18.) VÖTth. számú határozat

A Völgységi Önkormányzatok Társulási Tanácsa a dél-bánáti (vajdasági) tanulmányút költségeihez a 8/2018. (II.02.) tanácshatározat K5 sora terhére 600 ezer forintot biztosít.
Határidő: azonnal

Felelős: Filóné Ferencz Ibolya

28/2018. (XI.14.) VÖTth. számú határozat

A Völgységi Önkormányzatok Társulási Tanácsa elfogadja a központi háziorvosi ügyelet 2019. évi feladatellátásának biztosítását szolgáló települési hozzájárulások befizetését és azt a tagönkormányzatok Képviselő-testületeinek elfogadásra javasolja a határozat 1. és 2. melléklete szerint. 

Határidő: azonnal

Felelős: Filóné Ferencz Ibolya

29/2018. (XI.14.) VÖTth. számú határozat

A Völgységi Önkormányzatok Társulása a 2019. évre vonatkozó belső ellenőrzési tervét az előterjesztés 1. és 2. számú melléklete szerint jóváhagyja. 

A Társulási Tanács felhatalmazza a Társulás Elnökét, hogy a belső ellenőrzési feladatok közös ellátására az ALISCA AUDIT Kft-vel szerződést kössön, 3 500 E Ft + 945 E Ft Áfa, bruttó 4 445 E Ft összeggel.
Határidő: 2018. december 31.

Felelős: dr. Puskásné dr. Szeghy Petra jegyző
30/2018. (XI.14.) VÖTth. számú határozat

A Völgységi Önkormányzatok Társulási Tanácsa felkéri Bonyhád Város jegyzőjét, hogy kérjen árajánlatot az adatvédelmi szabályzat kidolgozására, majd azt terjessze a társulás elé.

Határidő: azonnal

Felelős: dr. Puskásné dr. Szeghy Petra

31/2018. (XII.12.) VÖTth. számú határozat

A Völgységi Önkormányzatok Társulási Tanácsa a Bonyhádi Gondozási Központ szakmai programjának és mellékleteinek módosítását a határozat 1. melléklete szerinti tartalommal elfogadja.
Határidő: azonnal

Felelős: Filóné Ferencz Ibolya elnök

Végrehajtásért felelős: Sebestyén Orsolya intézményvezető

32/2018. (XII.12.) VÖTth. számú határozat

A Völgységi Önkormányzatok Társulási Tanácsa a Bonyhádi Gondozási Központ demens személyek nappali ellátását 2019. január 1. napjától 17 főre emeli, amelyhez szükséges működési engedély módosításának kezdeményezésére felhatalmazza a Társulási Tanács elnökét. 
Határidő: azonnal

Felelős: Filóné Ferencz Ibolya elnök

Végrehajtásért felelős: Bonyhádi Közös Önkormányzati Hivatal Hatósági Osztálya

33/2018. (XII.12.) VÖTth. számú határozat

A Völgységi Önkormányzatok Társulása Társulási Tanácsa a Völgységi Önkormányzatok Társulása 2018. évi költségvetéséről szóló 1/2018. (II.02.) VÖTth. határozatát (továbbiakban: határozat) az alábbiak szerint módosítja:

1. § A határozat II. pont 2. § (1) - (3) bekezdése helyébe az alábbi rendelkezés lép:

„(1) A Völgységi Önkormányzatok Társulási Tanácsa a Völgységi Önkormányzatok Társulása (továbbiakban: Társulás) 2018. évi előirányzatát az 1.1 melléklet szerint az alábbi összegekben határozza meg:


a.) összes bevételét
292.917.940.- Ft-ban


b.) összes kiadását
292.917.940.- Ft-ban


c.) tárgyévi költségvetési bevételi előirányzatát
268.777.194.- Ft-ban


d.) tárgyévi költségvetési kiadási előirányzatát
292.917.940.- Ft-ban


e.) költségvetési hiányát
24.140.746.- Ft-ban


    ezen belül: ea.) működési hiányát
    21.841.834.- Ft-ban

                                 eb.) felhalmozási hiányát
2.298.912.- Ft-ban


f.) a hiány finanszírozására szolgáló előző évek 

                pénzmaradványát
24.140.746.- Ft-ban


    ezen belül:  fa.) működési célú maradványát
22.335.746.- Ft-ban


                      fb.) felhalmozási célú maradványát
    1.805.000.- Ft-ban


g.) a költségvetési hiány külső finanszírozására szolgáló finanszírozásai műveletek bevételeit
-    Ft-ban


h) Finanszírozási célú pénzügyi műveletek kiadásait
-    Ft-ban

állapítja meg.

(2) A Völgységi Önkormányzatok Társulása működési bevételeit és kiadásait a 2. melléklet szerint:


a.) tárgyévi költségvetési bevételek
268.332.694.- Ft-ban


b.) tárgyévi költségvetési kiadások
290.174.528.- Ft-ban


c.) költségvetési hiányát
21.841.834.- Ft-ban


d.) a belső finanszírozásra szolgáló előző évek 


     pénzmaradványát
22.335.746.- Ft-ban


e.) finanszírozási műveletek kiadását
-     Ft-ban

hagyja jóvá.

(3) A Völgységi Önkormányzatok Társulás felhalmozási bevételei és kiadásait a 2. melléklet szerint: 


a.) tárgyévi költségvetési bevételek
444.500.- Ft-ban


b.) tárgyévi költségvetési kiadások
2.743.412.- Ft-ban


c.) költségvetési hiányát
2.298.912.- Ft-ban


d.) a belső finanszírozásra szolgáló előző évek 


     pénzmaradványát
1.805.000.- Ft-ban


e.) finanszírozási műveletek kiadását
-     Ft-ban

hagyja jóvá.”



 

2. § A határozat 1., 2., 3., 4., 6. melléklete helyébe a 1., 2., 3., 4., 5.  mellékletek lépnek. 

Határidő: azonnal

Felelős: Filóné Ferencz Ibolya

34/2018. (XII.12.) VÖTth. számú határozat

A Völgységi Önkormányzatok Társulási Tanácsa elfogadja a Völgységi Értéktár Bizottság 2018. évi beszámolóját a határozat 1. melléklete szerint. 

Határidő: azonnal

Felelős: Filóné Ferencz Ibolya

II. A Társulás feladatellátása
II/A – Feladatellátás a Tagok1 csoportban

A Társulás ügyintézése és a települések közötti koordináció
(011130; 066020; 082091; 082092)

a) Tanácsülések szervezése, előterjesztések és jegyzőkönyvek készítése, dokumentálása, határozatok nyilvántartása. A 2017. évi feladatellátásról beszámolók begyűjtése a feladatellátóktól.
b) A társulással kapcsolatos hivatalos ügyintézés; MÁK, Kormányhivatal (www.njt.hu) felé jegyzőkönyvek, beszámolók, adatszolgáltatási kötelezettségek ellátása és a társulás feladatellátáshoz kapcsolódó ügyek intézése (eszközbeszerzések, árajánlatok, szerződések stb.). A társulás iktatása 2018. január 1-jétől az országos ASP- programban történik.
c) A társulási rendezvénysátor bérlésével kapcsolatos ügyintézés és szervezés: megrendelések, információszolgáltatás, valamint a szállítóval (a Bonycom Nonprofit Kft.) és a megrendelő önkormányzatokkal, szervezetekkel való kapcsolattartás, koordinálás. A rendezvénysátor üzemeltetési szabályzatát a Társulás a 16/2015. (IV.28.) VÖTth-ban módosította. A bérlés és az állítás-szállítás elvált. A sátorra vonatkozó bérleti díj 30. 000 Ft/alkalom, a megrendelési adatlapot kitöltve lehet igényelni, a foglalásról visszajelzést kap a megrendelő. A szállításra-állításra külön szerződést kell kötnie a megrendelőnek a Bonycom Nonprofit Kft-vel, mint a sátor kizárólagos kezelőjével. A szolgáltatás értéke: 50. 000 Ft + Áfa/alkalom. A sátor megrendelése tárgyév január 1-jétől február 15-ig történik az új határozat szerint. 

Az idei évben 12 megrendelés érkezett 2018. június 8-tól október első hetéig bezárólag, egy nem valósult meg. A tanács a 19/2018. (V.31.) tanácshatározatában döntött a rendezvénysátor felújításáról. A munkálatok az első bérbeadásig megtörténtek, a felújítás értéke: 278.523 Ft.
d) Térségi nagyrendezvények naptárának elkészítése a 2018. évre, amely a szervezeti honlapról, a www.vot.hu oldalról elérhető és a hírlevél tavaszi-nyári számaiban is megjelent.
e) A társulás az idei évben a 2017. évi pénzügyi maradvány terhére, az 7/2018. (II.02.) tanácshatározatnak megfelelően kiírta a 2.300 ezer forintos keretösszegű társulási közművelődési pályázatot, amely 2018 márciusától folyamatos feladatot jelent az év végéig: kiírás, pályáztatás, hiánypótlás, szerződések készítése, döntési folyamat, elszámolás, hiánypótlás stb. 2018-ban 18 településről 33 pályázat érkezett 3.090 ezer forintos igénnyel. Idén 1 eredménytelen pályázat volt, a felosztásról a tanács a 12/2018. (III.23.) határozatában döntött. A támogatási szerződések pénzügyi elszámolása megtörtént. 
f) A szervezeti honlap - www.vot.hu - folyamatos üzemeltetése, információkkal történő ellátása. A honlap készítője és karbantartója: az MBM Stúdió Kereskedelmi és Számítástechnikai Bt. A honlaphoz szükséges nemzetközi domain nevet (vot.hu) a FORPSI BlazeArts Kft-nél 2019. 03.13-ig, újabb egy évre hosszabbítottuk meg a leggazdaságosabb piaci áron, bruttó 1.257 Ft-ért. 
A tanács a 8/2018. (II.02.) költségvetési határozatában pénzügyi keretet biztosított a társulás szervezeti honlapjának megújítására abból a célból, hogy a 2016-tól érvényes feladatellátást tükrözze az elektronikus felület, valamint, hogy jelenjenek meg a szervezet szabályzatai, határozatai, jegyzőkönyvei is. A kivitelező MBM Stúdió vállalkozási szerződés keretében az év végéig befejezte a feladatot. A fejlesztés értéke: bruttó 125.730 forint.
g) A Völgységi Értéktár Bizottság (VÉB) munkájáról: a Völgységi Önkormányzatok Társulása - a magyar nemzeti értékekről és hungarikumokról szóló 2012. évi XXX. törvény 3. § (4) alapján és a 114/2013 (IV.16.) Kormányrendeletnek megfelelően - a 10/2015. (II.06.) határozatában döntött tájegységi értéktár kialakításáról, a VÉB létrehozataláról és SZMSZ-éről. A tájegységi értéktár létrehozatalára 2015-ben és 2016-ban 12 társult település hozott támogató határozatot. 
A bizottság 2018-ban 3 alkalommal alkalommal ülésezett, 13 határozatot hozott és 11 nemzeti értéket vett fel, így a Völgységi Tájegységi Értéktárban összesen 86 tájegységi érték szerepel. A VÉB működése a jogszabályi követelményeknek megfelelt. A tájegységi értéktár bizottság éves munkájáról szóló beszámolót a tanács a 34/2018. (XII.12.) határozatban fogadta el. 
A VÉB pályázatot készített, amelyet a Völgységi Múzeum nyújtott be a HUNGARIKUM – 2018 című felhívásra 2018. május 22-én. A pályázat célja, hogy a 2017 tavaszára elkészült, 226.060 forint értékű fejlesztés, a Völgységi Tájegységi Értéktár elektronikus felületét jogtiszta, profi fotókkal lássák el, valamint az értéktári munkáról szóróanyag készüljön. Az elnyert 1 millió forintos támogatási összeg: egy fotós díját, útiköltségét és egy A4, hajtott szóróanyag nyomdai előállítási költségét tartalmazza. A fotózást Ritzel Zoltán végezte, a szóróanyag ebből az anyagból készül majd. A pályázat elszámolási határideje: 2019. április 30. Eddig kell elkészülnie a szóróanyagnak és eddig kell szerkesztett formában feltölteni a honlapra a felvett értékekhez kapcsolódó fotókat.
A Völgységi Tájegységi Értéktár elérhetősége a www.vot.hu oldalon a Völgységi Tájegységi Értéktár menüpontból elérhető teljesen új felület, amely önálló szűrőfunkcióval ellátott keresővel, fotótárral, dokumentum és multimédiás megjelenítővel is rendelkezik.

A 2018. június 22-én megrendezett „Vár a megye” – Tolna Megyei Értékek Napja elnevezésű rendezvényen a VÉB két taggal képviseltette magát. A programot idén Bogyiszlón rendezte meg a megyei önkormányzat, amelynek része volt egy több megyét érintő szakmai és módszertani konferencia is.
h) Pénzügyi feladatok ellátása: 2013. január 1-jétől a pénzügyi feladatok ellátását a Bonyhádi Közös Önkormányzati Hivatal Pénzügyi osztályának dolgozója, (2016. január 1-jétől) Horváth Csilla végzi közös hivatali feladatainak ellátása mellett. 
Az előző évekhez képest jelentős változás, hogy a könyvelésnek követnie kell a Társulás Tagok1, Tagok2, Tagok3 bontása szerinti feladatellátást. A három tagcsoport tagdíjának számlázása az előző évektől eltérően nem egy időpontban történik. A tagok1 csoportban félévente, a tagok2 csoportban negyedévente és a tagok 3 csoportban félévente, kofog szerinti bontásban kerültek a számlák kiküldésre. A feladatellátás és település szerinti részletes nyilvántartás lehetővé teszi a tagönkormányzatok egységek szerinti tagdíjainak és hozzájárulásainak nyomon követését. A társulással kapcsolatos pénzügyi feladatok a következők voltak 2017-ben:

· A VÖT házipénztárával kapcsolatos teendők ellátása, a házipénztár-szabályzatban rögzített módon. Befizetések kezelése, kifizetések teljesítése.

· A bankkal kapcsolatos teendők ellátása, az Electra terminálon keresztül utalások teljesítése.

· A CORSO programban számítógépen vezeti a házipénztári nyilvántartását és a banki program nyilvántartását. Ennek keretében készíti el a kifizetések alapjául szolgáló bizonylatokat, ellenőrzi és rögzíti a szakmai teljesítésigazolást, a kötelezettségvállalást, kontírozza és lekönyveli a kifizetést.

· A MÁK felé minden hónap 20-áig elkészíti a havi PMinfo jelentéseket. Negyedévente a mérlegjelentéseket és a költségvetési jelentéseket a KGR-K11 program alkalmazásával.

· Elkészíti a MÁK felé az éves beszámolót.

· Összeállítja, egyezteti a társulás éves költségvetését.

· Nyilvántartja, átvezeti a társulási tanács költségvetéssel kapcsolatos döntéseit, javaslatot tesz az előirányzatok módosítására.

· A KIRA programban rögzíti a VÖT nem rendszeres tételeit: cégtelefon, reprezentáció és egyéb nem rendszeres tételek lejelentése.

· Vezeti az eszközök analitikus nyilvántartását.

· Gondoskodik a leltározási szabályzatban foglaltaknak megfelelő leltározás lebonyolításáról.

II/B – Feladatellátás a Tagok2 csoportban
II/B/1. Fogyatékossággal együtt élők nappali ellátása
(101221 Fogyatékossággal élők nappali ellátása)
A társulás feladatellátási szerződés keretében látja el a fogyatékossággal együtt élő személyek nappali ellátását a térségben. Az „Összefogás” Közhasznú Alapítvány által működtetett „Együtt 1 másért” Nappali Intézmény a 2017. évi közhasznúsági és szakmai beszámolóját elkészítette, a társulás a beszámolót a 18/2018. (V.31.) tanácshatározatban fogadta el. 
Az intézményben ellátottak száma 2017-ben: 20 fő, ami négy fővel marad el az engedélyezett létszámtól. Ez jelentős normatívakiesést jelent. Az intézményvezető továbbra is kéri a polgármesterek hathatós segítségét az ellátotti létszám növelésében. Az ellátottak lakóhely szerinti megoszlása: Bonyhád (10 fő), Aparhant (1 fő), Bátaapáti (1 fő), Kakasd (1 fő), Kisdorog (1 fő), Kisvejke (2 fő), Lengyel (2 fő), Mórágy (1 fő), Nagymányok (3 fő), Váralja (1 fő). 
A nappali ellátás keretében az intézmény biztosítja az érintettek fizikai, egészségügyi és mentálhigiénés ellátását, valamint fejlesztési jogviszony keretében fejlesztő foglalkozást biztosít. 2017-ben 5 fő állt fejlesztési jogviszonyban az intézménnyel. Ők a következő munkaköröket töltötték be: takarítás, ajándéktárgy készítés, palackzsugorítás, parkgondozás, szövés és szövés előkészítés.
Az ellátottak átlagéletkora: 35,9 év. Érzékszervi fogyatékossággal együtt élő ellátott: 3 fő, mozgásfogyatékossággal együtt élő ellátott: 7 fő, értelmi fogyatékossággal együtt élő ellátott: 19 fő. Lakhelyük szerinti megoszlás: Bonyhád: 7 fő, társult települések: 13 fő. Az „Összefogás” Közhasznú Alapítvány bevételei 2017-ben: központi költségvetési támogatás: 18. 165. 000 Ft, helyi önkormányzati támogatás: 2. 675. 000 Ft, egyéb: 76. 000 Ft
Az intézmény működését 2017-ben 8 települési önkormányzat támogatta: Bonyhád (2. 000 eFt), Aparhant (20 eFt), Bátaapáti, (20 eFt), Grábóc (15 eFt), Kisvejke (50 eFt), Lengyel (50 eFt). Mucsfa (5 eFt), Nagyvejke (15 eFt). 
A Völgységi Önkormányzatok Társulása a 13/2017. (IV.28.) tanácshatározatában 500 ezer forinttal támogatta az intézmény működését.
II/B/2. Az egészségügyi alapellátás együttes szervezése

(2015. évi CXXIII. törvény 5.§ (1) bek. c pontja – Kormányzati funkció: 072112)

A háziorvosi ügyelet ellátását 2009. január 1-jétől a „BZS” Egészségügyi Szolgáltató Bt. biztosítja a 20 tagönkormányzattal külön-külön kötött szerződés alapján. A feladat a többcélú kistérségi társulás alakulásakor került az ellátások közé. A társulás koordináló szerepet tölt be a feladatellátó és a megbízó önkormányzatok között. A tagönkormányzatokkal szerződött BZS Bt. évenként számol be az előző tárgyévre vonatkozóan a feladatellátásról, a 2017. évi beszámolót a társulás az 2/2018. (II.02.) tanácshatározatban fogadta el. 
A BZS Bt. 2015-ig OEP-finanszírozásból oldotta meg a háziorvosi ügyelet működtetését. 2016. január 1-jétől az önkormányzatok és a feladatellátó megállapodtak, hogy az önkormányzatok lakosságarányos hozzájárulást fizetnek a működtetéshez annak érdekében, hogy a feladatellátás fenntartható legyen. 
[image: image1.emf]
Tekintettel a rendkívüli időjárásra, a tanács a 21/2018. (V.31.) határozatában a költségvetési tartaléka terhére, klímaberendezés beszerzését és beszerelését 310 ezer forint értékben hagyta jóvá az ügyeletet ellátó személyzet munkakörülményeinek javítására. A berendezés beszerzése és beszerelése megvalósult.
A feladatellátó 2018. június 10-én jelezte, hogy az ügyeleti defibrillátor nem működött az éves akkreditációs vizsgálaton, ezért amennyiben nem lesz javítható egy új eszközt kell beszerezni. 2018. augusztus 22-én a feladatellátó jelezte, hogy a gépet 51. 000 forint ellenében megjavíttatta.
II/B/3. Belső ellenőrzési feladatok ellátása

(Mötv. 119. § (4) bek.)

A 2018. évre vonatkozó belső ellenőrzési tervet a 29/2017. (XI.28.) tanácshatározattal, a 2017. évi belső ellenőrzési beszámolót pedig a 16/2018. (V.31.) tanácshatározattal fogadta el a tanács. A 2019. évre vonatkozó belső ellenőrzési tervet a 29/2018. (XI.14.) tanácshatározattal fogadta el a társulási tanács.
II/B/4. A Völgységi hírlevél megjelentetése
(083030 Egyéb kiadói tevékenység)

A Völgységi hírlevél megjelentését 16 tagönkormányzat igényelte a Tagok2 csoportban. Az újság 2018-ban 5 alkalommal jelent meg: február, április, július, szeptember és december hónapokban. Az újság szerkesztője és tördelője: Árki Attila. A nyomdai munkálatok a szekszárdi Böcz Nyomdában zajlottak. A keresztrejtvény elkészítését Rák Béla grafikus végezte. A keresztrejtvény nyertesének az ajándékot felajánló vállalkozó szervezését, valamint az újság postai terjesztéséhez kapcsolódó feladatok ellátását (fedlapozás, terjesztési terv, a postával való kapcsolattartás) a társulás ügyintézője végezte. A terjesztést 2018-ban részben a Magyar Posta Zrt. szolgáltatásával zajlott 13 településen: Bátaapáti, Bonyhád, Cikó, Grábóc, Izmény, Kisdorog, Kisvejke, Lengyel, Mórágy, Nagyvejke, Tevel, Váralja és Závod településeken. A többi 3 önkormányzat - Bonyhádvarasd, Kismányok, Nagymányok- maga gondoskodott a terjesztésről. A tapasztalatok azt mutatják, hogy a nem postai terjesztést választó településekre késéssel jut el az információs lap. 
II/C – Feladatellátás a Tagok3 csoportban

(Ellátott kormányzati funkciók: 101222; 102023; 102024; 102031; 102032; 104042; 104043; 107051; 107052; 107053; 107055)
A Bonyhádi Gondozási Központ számára a demens betegek ellátásnak engedélyezését tanács a 4/2018.(II.02) határozatában engedélyezte, az intézmény módosított Szakmai programját az 5/2018. (II.02.) határozatában fogadta el. A hatósági engedélyeztetés megtörtént.

Az intézmény költségvetését a 8/2017. (II.02.) tanácshatározat tartalmazza. A Bonyhádi Gondozási Központ 2017. évi feladatellátási beszámolóját pedig a 17/2018. (V.31.) tanácshatározattal fogadta el a társulási tanács. 
A három éve megújult 2. számú intézményegység, a Szabadság téri Idősek Otthona után, 2018. június 14-én adták át a BGKP két további, Perczel utcai intézményegységének, a Család – és Gyermekjóléti Központjának, ill. Szolgálatának felújított épületét. A 150 millió forintos európai uniós és állami támogatásból a létesítmény teljes rekonstrukción esett át, kívül-belül megújult. A huszonöt településen feladatokat ellátó központ új eszközökkel, bútorokkal gyarapodott, továbbá decemberben egy új gépkocsit is tudtak vásárolni, amely segíti a két intézményegység munkáját. A beruházásnak köszönhetően 50 százalékkal növelték az energiahatékonyságot.
Az intézmény Szakmai programját a 31/2018. (XII.12.) tanácshatározattal, míg a demens betegek ellátási létszámát 17 főre történő emeléséről és az ehhez szükséges működési engedélyeztetés kezdeményezéséről a 32/2018. (XII.12.) tanácshatározatban döntött. 
Bonyhád, 2019. január 14.
Filóné Ferencz Ibolya

